CONVENIO COLECTIVO DA EMPRESA REFRESCOS DEL ATLÁNTICO, S. L.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 21/01/2019)

Visto o Acordo da Comisión Negociadora polo que se aproba o texto do convenio colectivo da empresa REFRESCOS DEL ATLÁNTICO, S. L., subscrito en representación da parte económica, por unha representación da empresa, e da parte social polos delegados de persoal, en data 14 de novembro do 2018. Primeiro.- Dito Acordo foi presentado na Xefatura Territorial de Vigo en data 28 de novembro do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial. Decreto 135/2017, do 28 de decembro (DOG nº 18 do 25/01/2018) A xefa do servizo de coordinación administrativa e xestión económica Petronilo Zamani Mohamed Lamine O presente convenio será de aplicación para todos os traballadores e traballadoras, da empresa REFRESCOS DEL ATLÁNTICO, SL, adicada a fabricación de bebidas refrescantes e a distribución de todo tipo de bebidas, que ten o centro de traballo en Ardan nº.115, 36912 Marín, Pontevedra, lugar do domicilio social da entidade. Afectará a todo o persoal de Refrescos del Atlántico, s. l. do centro de traballo existente. A duración do presente convenio será de dez anos e terá os seus efectos económicos e sociais a partir do 1 de Xaneiro de 2019, sexa cal sexa a súa data de homologación, alcanzando a súa vixencia até o 31 de Decembro de 2028, prorrogándose tacitamente de xeito indefinido ata un novo acordo das partes. O presente convenio considerarase automaticamente denunciado unha vez rematada a vixencia. Todas as melloras contidas no presente convenio establécense con carácter de mínimas. A xornada de traballo para todos os traballadores e traballadoras será semanal de 40 horas semanais. Establécese de forma excepcional para os días 24 e 31 de decembro, para todo o persoal afectado polo presente convenio, unha xornada de traballo habitual que será realizada de forma continuada. De conformidade co disposto, serán horas extraordinarias as que superen a xornada de traballo do artigo anterior. Estas serán as mínimas e imprescindibles para atender as necesidades urxentes e inaprazables, necesitándose previamente a comunicación ao Comité de Empresa ou Delegados/as de Persoal. Estas horas terán que ser negociadas pola Empresa co persoal ou, no seu caso, polo Comité de Empresa. Serán retribuídas co 50%, engadido o valor da hora normal. De común acordo entre empresa e persoal, este poderá optar polo disfrute das horas extraordinariasen tempo de descanso. O disfrute das horas extras efectuarase ao mes seguinte da súa realización, a excepción dos meses de xuño, xullo e agosto. As vacacións anuais para o persoal comprendido dentro do réxime deste convenio serán de 30 días naturais. O importe das vacacións deberá ser aboado sobre o salario base mais antigüidade. Gozaranse de 1 de setembro a 30 de maio, podendo ser negociado o seu disfrute cos representantes legais dos traballadores da empresa un período de un mes anterior ou posterior as ditas datas. O persoal fixo percibirá, con independencia do salario de vacacións, no cal vira reflectido o plus de transporte correspondente, mencionado no artigo 18, e o plus de convenio citado no artigo 19, unha gratificación especial equivalente a dez días do salario base do convenio e antigüidade, no seu caso. O calendario laboral e o de vacacións do ano serán negociados pola empresa co persoal, ou no seu caso, co Comité de Empresa, e será exposto no taboleiro de anuncios. O persoal da empresa terá dereito a permiso con soldo en calquera dos casos que a seguir se describen: Aplicaráseo disposto na lexislación laboral vixente. Os salarios serán os establecidos na táboa salarial anexa do convenio, non haberá cláusula de Revisión Salarial algunha, e a primeira revisión terá lugar unha vez coñecido o IPC do ano 2018 e aplicaráse a partir do 1º. de xaneiro de 2019. Establécese un aumento salarial do IPC resultante cada ano, que aplicaráse no seguinte. Esta subida do IPC, aplicarase a todos os conceptos salariales recollidos na nómina, salario base, pagas extras e pluses establecidos. En todos los casos, respetarase o salario mínino interprofesional vixente. Establécense no presente convenio tres gratificacións extraordinarias que serán prorrateadas nos 12 meses do ano natural, por ser esta opción a mais adecuada as necesidades organizativas da xestión da empresa. Estas pagas serán aboadas sobre os conceptos que integran o salario do convenio máis a antigüidade. -Antigüidade: En concepto de antigüidade, elimínase calquer nova contia por este concepto, non se xerará mais antigüidade a partires da entrada en vigor do presente convenio, quedando consolidadas as cantidades xeradas po los traballadores hasta a fecha. Terán dereito ás mesmas os traballadores e traballadoras que, mediante orde expresa do empresario ou persoa que o represente, se vexan obrigados a realizar asuntos ou traballos de carácter profesional por conta e baixo dependencia da empresa, con desprazamentos a lugares distantes ao centro de traballo que lles imposibiliten o seu regreso e nos que sexa preciso efectuar comidas fora do seu propio domicilio e onde tamén lle esixa a misión encomendada unha permanencia que lle obrigue a tomar aloxamento. As axudas de custos xustificaranse debidamente. Estas serán as seguintes: Para o persoal de distribución que no transcurso da sua ruta habitual teña que xantar, establecese unha axuda de 15,00 €, que será incompatible coas axudas de custos anteriores. No caso de retirada do carné de conducir por causa imputable ao traballador/a durante a súa tarefa ao servizo da empresa, esta comprometerase a facilitar ao condutor/a un posto de traballo idóneo, de acordo coa súa categoría profesional, sen que con iso se vexa minguado o seu salario. As multas imputables à culpa do traballador/a serán aboadas por este, ou, no caso contrario, pagaraas a empresa. Esta tamén se fará responsable das multas orixinadas por exceso de carga, mal aparcamento no caso de carga e descarga, sempre que se produza en núcleos urbanos onde houbese saturación de trafico e sexa culpa do traballador/a. A parte do establecido ao respecto nas disposicións sobre Seguridade Social, a empresa aboará aos traballadores/as fixos ao seu servizo en baixa por todas as continxencias, unha indemnización complementaria ata alcanzar o 100% do seu salario base de cualificación durante o prazo máximo de 3 meses e sempre que o proceso fora de duración superior a 7 días, iso previa confirmación do servizo medico ou facultativo designado por esta. En materia de Maternidade / Paternidade, aplicarase a normativa legal vixente en cada momento. As empresas estarán obrigadas a realizar unha revisión medica anual aos seus traballadores. A dita revisión medica farase utilizando os servizos que dispón o Ministerio de Traballo ou Mutua sempre que se poñan a disposición da empresa solicitante. Todos os traballadores e traballadoras percibiran en concepto de plus de locomoción a cantidade que segundo a súa categoría, figura na táboa salarial anexa. Estas cantidades aboaranse nos doce meses do ano. Establecese un plus de convenio de 97,80 € mensuais para todas as categorías. O dito plus aboarase nos doce meses do ano, sen que repercuta nas pagas extras e antigüidade. Este plus terá carácter de salario para os efectos de enfermidade. As empresas veranse obrigadas a facilitar aos seus traballadores e traballadoras un mínimo de dúas prendas por ano, así como guantes e calzado para aqueles traballos que así o requiran. Así mesmo, facilitarase ao persoal de distribución, anualmente, unha chaquetiña, dúas camisas, dous pantalóns e un anorak cada dous anos. Quedará a discreción dos encargados das seccións prover algunha prenda suplementaria de traballo á parte das xa sinaladas, segundo as circunstancias que puideran presentarse e no caso de necesidade xustificada, previa proposta ao empresario. O seu uso será obrigatorio. Así mesmo, o persoal terá a obriga de conservalas en bo estado; o traballador/a estará obrigado a compralas ao seu cargo cando, por abandono ou neglixencia a el imputable, as estropee de xeito claro. A todo traballador ou traballadora que, por calquera causa xustificada, non puidese seguir desempeñando o posto de traballo para o que foi contratado, a empresa estará obrigada a outorgarlle un dereito preferente de ocupación das vacantes que existan, sempre e cando as características do posto de traballo habilitado sexan aptas ás condicións físicas e intelectuais do traballador/a. As empresas recomendarán aos seus clientes a necesidade de que os locais nos que teña lugar a recepción de mercadorías solicitadas reúnan as debidas condicións, para tratar de evitar, no posible, tarefas que supoñan excesivo esforzo físico para os traballadores/as. Establécese un seguro de morte e invalidez, exclusivamente para os casos producidos con ocasión ou como consecuencia de accidente laboral, a cargo da empresa que comprenda o ámbito deste convenio e para todos os traballadores/as da mesma, na contía de 1.500.000 Ptas. (9.015,18€) e 2.000.000 Ptas. (12.020,24 €), respectivamente. A empresa estará obrigada a entregar aos representantes legais dos traballadores/as, se así lle é esixido, a copia da póliza en vigor. Nos casos de saída ao médico, a empresa aboará o tempo empregado cando a visita coincida co horario de traballo. Para o seu aboamento será preceptivo que o volante estea asinado e datado polo médico. A empresa deducirá das súas nóminas as cotas correspondentes aos afiliados e afiliadas ás Centrais Sindicais. O traballador/a interesado na realización de tal operación remitirá á empresa un escrito no que se expresará con claridade a orde de desconto, a Central ou Sindicato ao que pertence e a contía do cobro. A empresa facilitará local axeitado, sempre que dispoña del, para reunións e consultas do Delegado/a ou Comité de Empresa cos traballadores/as, así coma un taboleiro para poñer comunicados, avisos, carteis, etc. As empresas afectadas por este convenio respectarán as seguintes garantías: Todos os traballadores e traballadoras deberán domiciliar o cobro da súa nómina ou haberes na entidade bancaria que elixan, previamente comunicarán a empresa os datos da conta bancaria, da que terán que ser titulares. Este convenio foi negociado e asinado pola empresa e os representantes dos traballadores. Nesta materia aplicarase a normativa legal vixente en cada momento. As empresas veranse obrigadas a facilitar ao seu persoal de reparto un carro para os efectos de facilitar a súa tarefa. O seu uso será obrigatorio. Así. mesmo, o persoal terá a obriga de conservalo en bo estado, correndo ao seu cargo a compra ou reparación cando, por neglixencia ou abandono a el imputable, o estropee de xeito claro. Nesta materia aplicarase a normativa legal vixente en cada momento. Nesta materia aplicarase a normativa legal vixente en cada momento Ardan, Marín a 10 de Decembro de 2018.